贈信民
作者：呂本中
朝代：宋

paragraphs: 五年客符離，端坐受貧病。
從来疏出門，今乃懶成性。
官多豪富郎，分明與時競。
取醉不論錢，定無塵生甑。
豈但相娱樂，頗復自賢聖。
汪侯雖官居，笑語怯豪橫。
折腰衆人後，瓊林自輝映。
背後足官府，眼前謬恭敬。
偷閑過草堂，遣興眯眼浄。
雖非醉紅裙，清談却差勝。
秋高數能來，勿厭阻泥濘。